Uddis aduklan d asemlil gar sin n yismawen s wassaɣ ajerruman (n) : isem + n + isem. Degtuget, tettili-d temsertit gar tenzeɣt (n) akked tergalt tamezwarut n yisem ara tt-id- iḍefren .Uddis aduklan yettili-d kan s usdukel n yismawen, ur yezmir ara ad yemmag s yiferdisen-nniḍen, acku tanzeɣt (n) tetteqqen kan gar yismawen. S wakka, isem wis sin yettili-d deg waddad amaruz, tawuri-s d asemmad n yisem.Asget d wunti n wuddisen iduklanen ttḥazen kan isem amezwaru : awtul n lexla - iwtal n lexla; tawtult n lexla ; tiwtal n lexla. S wawal-nniḍen, ticraḍ tigejdanin (tawsit, amḍan d waddad) n wuddis aduklan rzant kan isem amezwaru . Isem wis sin n wuddis, ur diḍerru ara fell-as ubeddel almend n tewsit d umḍan. Ay-a yettili-d ɣef yisem amezwaru kan. Ma d wis sin, yettili d asemmad n yisemamezwaru, talɣa-s d tarawsant. Akken ad d-nessken tawsit, amḍan neɣ addad nwuddisen-a, nettuɣal kan ɣer talɣa n yisem amezwaru.